JY LEES NOU Kyk: Nuwe Afrikaanse fliek ‘Uitvlucht’ se aangrypende lokprent laat jou regop sit
Die skrywer, regisseur en vervaardiger Regardt van den Bergh se nuwe Suid-Afrikaanse film, Uitvlucht, word op 13 Mei 2016 landswyd uitgereik en nou kan jy 'n voorsmakie hiervan kry.
Die skrywer, regisseur en vervaardiger Regardt van den Bergh se nuwe Suid-Afrikaanse film, Uitvlucht, word op 13 Mei 2016 landswyd uitgereik en nou kan jy 'n voorsmakie hiervan kry:
Uitvlucht vertel die verhaal van Anna (Clara Joubert van den Bergh), ’n konserwatiewe middelkasvrou wat met vuur speel en alles wat saak maak in haar lewe verloor. Tydens haar reis om self-ontdekking en vergifnis, kry sy werk by ’n plaasskooltjie met die naam ‘Uitvlucht’.
Lees ook: Kyk hoe ‘grênd’ is Getroud met Rugby se nuwe stel
Stelselmatig begin sy herstel en besluit om die lewe weer vierkant in die oë te kyk en ontmoet in die proses ’n saggeaarde, alleenloper-boer, Dok (Stian Bam) wat haar bevriend en haar weer in haarself laat glo.
Akteurs soos Jill Levenberg, Oscar Peterson, Lika Berning, Clyde Berning, Margot Luyt en Carel Trichardt verskyn ook in die fliek.
“Die storie oor die ontsagwekkende grootheid van God se genade in die lewe van ’n gewone sondaar, en ook oor die bruin gemeenskappe op plase se stryd om ’n behoudend te lewe te leef.
“Dis ’n storie van hoop in ’n hopelose situasie, genade in desperaatheid, en van liefde wat alles oorwin . . . ”
Lees ook: Goeie nuus vir Modder en Bloed-akteur Stian Bam
“Ek is baie opgewonde oor Uitvlucht, hierdie fliek is uit die hart. Die kindertjies is Hollywood-sterre! Of mens kan net sê, hulle is almal filmsterre,” sê Regardt.
“Daar is 48 kinders wat almal deel van die filmmaak was. Hulle lewendigheid en spontaneïteit was so aansteeklik en inspirerend. Dit was ’n vreugde om in ’n werklike klassituasie hulle spontaneïteit en interaksies te skiet.”